
(Rendes jogalkotási eljárás: első olvasat)


Módosítás		<NumAm>81</NumAm>
<DocAmend>Rendeletre irányuló javaslat</DocAmend>
<Article>2 preambulumbekezdés</Article>
	

	A Bizottság által javasolt szöveg
	Módosítás

	(2)	Az EMPA és az ITA célja, hogy védelemben részesítse a mezőgazdasági ágazatban az érzékeny áruk uniós termelőit azáltal, hogy a kedvezményeket vámkontingensekre korlátozza.
	(2)	A partnerségi megállapodás és az ideiglenes kereskedelmi megállapodás csökkenteni fogja a mezőgazdasági ágazatban érzékeny árukat előállító uniós termelők védelmét. Ezért kétoldalú védzáradékokat kell bevezetni annak érdekében, hogy kár vagy kárveszély esetén korlátozzák a preferenciális vámkontingensek hatályát.


Módosítás		1
Rendeletre irányuló javaslat
12 preambulumbekezdés
	

	A Bizottság által javasolt szöveg
	Módosítás

	(12)	Az érzékeny termékek szoros nyomon követésének elő kell segítenie a vizsgálatok esetleges megindítására és azt követően a védintézkedések bevezetésére vonatkozó döntések időben történő meghozatalát. A Bizottságnak ezért az ITA vagy az EMPA hatálybalépésének napjától kezdve rendszeresen nyomon kell követnie az érzékeny termékek behozatalát. Az érintett uniós gazdasági ágazat Bizottsághoz intézett kellően indokolt kérésére a nyomon követést ki kell terjeszteni más termékekre vagy ágazatokra is.
	(12)	Az érzékeny termékek szoros nyomon követésének elő kell segítenie a vizsgálatok esetleges megindítására és azt követően a védintézkedések bevezetésére vonatkozó döntések időben történő meghozatalát. A Bizottságnak ezért az ITA vagy az EMPA hatálybalépésének napjától kezdve folyamatosan és proaktív módon nyomon kell követnie az érzékeny termékek behozatalát. Az érintett uniós gazdasági ágazat Bizottsághoz intézett kellően indokolt kérésére a nyomon követést ki kell terjeszteni más termékekre vagy ágazatokra is. A Bizottságnak háromhavonta nyomonkövetési jelentést kell benyújtania, amelyben értékeli a megállapodás alapján preferenciális piacra jutásban részesülő érzékeny termékek behozatalának hatását, beleértve az összes érzékeny termék behozatali volumenére és áraira vonatkozó adatokat, megfelelő regionális bontásban.


Módosítás		<NumAm>21 és 82</NumAm>
<DocAmend>Rendeletre irányuló javaslat</DocAmend>
<Article>2 cikk – 1 bekezdés – 5 pont</Article>
	

	A Bizottság által javasolt szöveg
	Módosítás

	5.	„súlyos kár”: az uniós gazdasági ágazat helyzetének általános és jelentős romlása;
	5.	„súlyos kár”: az uniós gazdasági ágazat helyzetének általános és jelentős romlása; egy adott termék kedvezményes feltételek melletti behozatala volumenének az előző évhez viszonyított több mint 5%-os éves növekedése a hároméves átlaghoz képest, vagy egy adott termék átlagos importárának az előző évhez viszonyított több mint 5%-os éves csökkenése a súlyos kár meggyőző bizonyítékának minősül;


Módosítás		<NumAm>83</NumAm>
<DocAmend>Rendeletre irányuló javaslat</DocAmend>
<Article>3 cikk – 1 bekezdés – 1 albekezdés (új)</Article>
	

	A Bizottság által javasolt szöveg
	Módosítás

	
	Az ágazat gazdasági helyzetének uniós vagy tagállami szintű romlására utaló egyértelmű jelek – beleértve egy adott termék preferenciális feltételek melletti behozatala volumenének az előző évhez viszonyított több mint 5%-os növekedését a hároméves átlaghoz képest vagy a belföldi árak tartós csökkenését – elegendőek lehetnek az ágazatot ért súlyos kár bizonyításához és védintézkedések indokolásához.


Módosítás		2
Rendeletre irányuló javaslat
3 cikk – 2 bekezdés – c a pont (új)
	

	A Bizottság által javasolt szöveg
	Módosítás

	
	ca)	viszonossági kötelezettség bevezetése a termékekre és a termelésre vonatkozó előírások tekintetében;


Módosítás		3
Rendeletre irányuló javaslat
4 cikk – 1 bekezdés
	

	A Bizottság által javasolt szöveg
	Módosítás

	(1)	A Bizottság rendszeresen nyomon követi az érzékeny termékek uniós piacát, különös tekintettel az import- és exporttrendekre, a termelésre és az árak alakulására. A Bizottság e célból rendszeresen együttműködik és adatokat cserél a tagállamokkal és az uniós gazdasági ágazattal.
	(1)	A Bizottság az 1308/2013/EU európai parlamenti és tanácsi rendelettel1a létrehozott uniós piaci megfigyelőközpontok támogatásával folyamatosan és proaktív módon nyomon követi az érzékeny termékek uniós piacát, különös tekintettel az import- és exporttrendekre, a termelésre és az árak alakulására. A Bizottság e célból rendszeresen együttműködik és adatokat cserél a tagállamokkal, az Európai Parlamenttel és az uniós gazdasági ágazattal.

	
	________________________________

	
	1a Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., ELI: http://data.europa.eu/eli/reg/2013/1308/oj).


Módosítás		4
Rendeletre irányuló javaslat
4 cikk – 2 a bekezdés (új)
	

	A Bizottság által javasolt szöveg
	Módosítás

	
	(2a)	A Bizottság az érintett uniós gazdasági ágazat kellően indokolt kérésére kiterjesztheti az (1) bekezdésben említett nyomon követést a mellékletben említettektől eltérő termékekre vagy ágazatokra.


Módosítás		5
Rendeletre irányuló javaslat
4 cikk – 2 b bekezdés (új)
	

	A Bizottság által javasolt szöveg
	Módosítás

	
	(2b)	Az együttműködés és az adatcsere a Bizottság és a tagállamok között vertikálisan, a tagállamok között pedig horizontálisan zajlik.


Módosítás		6
Rendeletre irányuló javaslat
4 cikk – 2 c bekezdés (új)
	

	A Bizottság által javasolt szöveg
	Módosítás

	
	(2c)	A Bizottság 2026. március 1-jéig technikai iránymutatást dolgoz ki a piacokon nemzeti és helyi szinten nyomon követhető mutatókra, paraméterekre és adattípusokra vonatkozóan, és azt a tagállamok rendelkezésére bocsátja.


Módosítás		7
Rendeletre irányuló javaslat
4 cikk – 3 bekezdés
	

	A Bizottság által javasolt szöveg
	Módosítás

	(3)	A Bizottság hathavonta nyomonkövetési jelentést nyújt be az Európai Parlamentnek és a Tanácsnak, amelyben értékeli a megállapodás alapján preferenciális piacra jutásban részesülő érzékeny termékek behozatalának hatását. Az ilyen jelentéseknek ki kell terjedniük az uniós piacra, és adott esetben ki kell terjedniük az egy vagy több tagállamban fennálló helyzetre is.
	(3)	A Bizottság háromhavonta nyomonkövetési jelentést nyújt be az Európai Parlamentnek és a Tanácsnak, amelyben értékeli a megállapodás alapján preferenciális piacra jutásban részesülő érzékeny termékek behozatalának hatását. Az ilyen jelentéseknek ki kell terjedniük az uniós piacra, és adott esetben ki kell terjedniük az egy vagy több tagállamban fennálló konkrét helyzetre is.


Módosítás		8
Rendeletre irányuló javaslat
6 cikk – 3 bekezdés
	

	A Bizottság által javasolt szöveg
	Módosítás

	(3)	Ellenkező jelzések hiányában a Bizottság az érintett országból származó adott termék preferenciális feltételek mellett érkező behozatala volumenének az előző évhez viszonyított több mint 10 %-os növekedését főszabályként az uniós gazdasági ágazatot érő súlyos kár vagy fenyegető súlyos kár meggyőző bizonyítékaként kezeli, ha az érintett országból érkező ilyen behozatal átlagos importára főszabály szerint legalább 10 %-kal alacsonyabb, mint a hasonló vagy közvetlenül versenyző termékek belföldi átlagára ugyanebben az időszakban, a rendelkezésre álló adatok alapján.
	(3)	Ellenkező jelzések hiányában a Bizottság az érintett országból származó adott termék preferenciális feltételek mellett érkező behozatala volumenének a hároméves átlaghoz viszonyított több mint 5 %-os növekedését főszabályként az uniós gazdasági ágazatot érő súlyos kár vagy fenyegető súlyos kár meggyőző bizonyítékaként kezeli, ha az érintett országból érkező ilyen behozatal átlagos importára főszabály szerint legalább 5 %-kal alacsonyabb, mint a hasonló vagy közvetlenül versenyző termékek belföldi átlagára ugyanebben az időszakban, a rendelkezésre álló adatok alapján.


Módosítás		9
Rendeletre irányuló javaslat
6 cikk – 4 bekezdés
	

	A Bizottság által javasolt szöveg
	Módosítás

	(4)	Ellenkező jelzések hiányában a Bizottság az érintett országból származó, az Unióba preferenciális feltételek mellett érkező adott termék átlagos importárának előző évhez viszonyított több mint 10 %-os csökkenését főszabályként az uniós gazdasági ágazatot érő súlyos kár vagy fenyegető súlyos kár meggyőző bizonyítékaként kezeli, ha az érintett országból érkező termék átlagos importára főszabály szerint legalább 10 %-kal alacsonyabb, mint a hasonló vagy közvetlenül versenyző termékek belföldi átlagára ugyanebben az időszakban, a rendelkezésre álló adatok alapján.
	(4)	Ellenkező jelzések hiányában a Bizottság az érintett országból származó, az Unióba preferenciális feltételek mellett érkező adott termék átlagos importárának a hároméves átlaghoz viszonyított több mint 5 %-os csökkenését főszabályként az uniós gazdasági ágazatot érő súlyos kár vagy fenyegető súlyos kár meggyőző bizonyítékaként kezeli, ha az érintett országból érkező termék átlagos importára főszabály szerint legalább 5 %-kal alacsonyabb, mint a hasonló vagy közvetlenül versenyző termékek belföldi átlagára ugyanebben az időszakban, a rendelkezésre álló adatok alapján.


Módosítás		10
Rendeletre irányuló javaslat
6 cikk – 4 a bekezdés (új)
	

	A Bizottság által javasolt szöveg
	Módosítás

	
	(4a)	A Bizottság a súlyos kár meggyőző bizonyítékának megállapításakor nem szorítkozhat az e cikkben meghatározott mennyiségi küszöbértékekre. A gazdasági ágazat gazdasági helyzetének uniós vagy tagállami szintű romlására utaló egyértelmű jelek – többek között a belföldi árak tartós csökkenése – elegendők lehetnek az ágazatot ért kár bizonyításához, és vizsgálat megindítását indokolhatják.


Módosítás		11
Rendeletre irányuló javaslat
7 cikk – 3 bekezdés
	

	A Bizottság által javasolt szöveg
	Módosítás

	(3)	Amennyiben lehetséges, a vizsgálatot a megindításról szóló értesítés Európai Unió Hivatalos Lapjában való közzétételének időpontjától számított hat hónapon belül le kell zárni. Ez a határidő kivételes körülmények – például szokatlanul nagy számú érdekelt fél bevonása vagy összetett piaci helyzet – esetén további három hónappal meghosszabbítható. A Bizottság valamennyi érdekelt felet értesíti az ilyen meghosszabbításról, és megindokolja azt. Amennyiben egy vizsgálat érzékeny termékekre vonatkozik, a Bizottság a lehető leghamarabb lezárja a vizsgálatot azzal a céllal, hogy a megindításról szóló értesítésnek az Európai Unió Hivatalos Lapjában való közzétételétől számított négy hónapon belül végleges határozatot hozzon.
	(3)	Amennyiben lehetséges, a vizsgálatot a megindításról szóló értesítés Európai Unió Hivatalos Lapjában való közzétételének időpontjától számított három hónapon belül le kell zárni. Ez a határidő kivételes körülmények – például szokatlanul nagy számú érdekelt fél bevonása vagy összetett piaci helyzet – esetén további három hónappal meghosszabbítható. A Bizottság valamennyi érdekelt felet értesíti az ilyen meghosszabbításról, és megindokolja azt. Amennyiben egy vizsgálat érzékeny termékekre vonatkozik, a Bizottság a lehető leghamarabb lezárja a vizsgálatot azzal a céllal, hogy a megindításról szóló értesítésnek az Európai Unió Hivatalos Lapjában való közzétételétől számított két hónapon belül végleges határozatot hozzon.


Módosítás		12
Rendeletre irányuló javaslat
7 cikk – 5 bekezdés
	

	A Bizottság által javasolt szöveg
	Módosítás

	(5)	A Bizottság minden olyan objektív és számszerűsíthető jellegű releváns tényezőt értékel, amely hatással van az uniós gazdasági ágazat helyzetére, különösen az érintett termék behozatala növekedésének abszolút és relatív mértékét, a megnövekedett behozatallal elért nemzeti piaci részesedést, valamint az értékesítés, az előállítás/termelés, a termelékenység, a kapacitáskihasználás, a nyereség és a veszteség, valamint a foglalkoztatás szintjének az uniós gazdasági ágazatra vonatkozó változásait. Ez a felsorolás nem kimerítő, és a Bizottság egyéb tényezőket is figyelembe vehet a súlyos kár vagy annak veszélye fennállásának megállapításakor, például a készleteket, az árakat, a felhasznált tőke megtérülését, a pénzforgalmat, a piaci részesedés mértékét, továbbá olyan egyéb tényezőket, amelyek az uniós gazdasági ágazatnak súlyos kárt okoznak vagy okozhattak, vagy ilyen károkozással veszélyét hordozzák.
	(5)	A Bizottság minden olyan objektív és számszerűsíthető jellegű releváns gazdasági mutatót és tényezőt értékel, amely hatással van az uniós gazdasági ágazat helyzetére, különösen az érintett termék behozatala növekedésének abszolút és relatív mértékét, a megnövekedett behozatallal elért nemzeti piaci részesedést, valamint az értékesítés, ezen belül az árak, az előállítás/termelés, a termelékenység, a kapacitáskihasználás, a nyereség és a veszteség, valamint a foglalkoztatás szintjének az uniós gazdasági ágazatra vonatkozó változásait. Ez a felsorolás nem kimerítő, és a Bizottság egyéb tényezőket is figyelembe vehet a súlyos kár vagy annak veszélye fennállásának megállapításakor, például a készleteket, a felhasznált tőke megtérülését, a pénzforgalmat, a piaci részesedés mértékét, továbbá olyan egyéb tényezőket, amelyek az uniós gazdasági ágazatnak súlyos kárt okoznak vagy okozhattak, vagy ilyen károkozással veszélyét hordozzák.


Módosítás		<NumAm>34 és 86</NumAm>
<DocAmend>Rendeletre irányuló javaslat</DocAmend>
<Article>9 cikk – 1 bekezdés – b a pont (új)</Article>
	

	A Bizottság által javasolt szöveg
	Módosítás

	
	ba)	az ágazat gazdasági helyzetének uniós vagy tagállami szintű romlására utaló egyértelmű jelek – beleértve egy adott termék preferenciális feltételek melletti behozatala volumenének az előző évhez viszonyított több mint 5%-os növekedését a hároméves átlaghoz képest vagy a belföldi árak tartós csökkenését – elegendőek lehetnek az ágazatot ért súlyos kár bizonyításához és védintézkedések indokolásához.


Módosítás		13
Rendeletre irányuló javaslat
9 cikk – 3 bekezdés
	

	A Bizottság által javasolt szöveg
	Módosítás

	(3)	Érzékeny termékek esetében az ideiglenes védintézkedéseket a 18. cikk (4) bekezdésében említett eljárással összhangban haladéktalanul, de legkésőbb a vizsgálat megindításától számított 21 napon belül el kell fogadni az uniós gazdasági ágazatot fenyegető, nehezen helyrehozható kár elhárítása érdekében, beleértve azt az esetet is, amikor az ilyen kár földrajzilag egy vagy több tagállamban koncentrálódik.
	(3)	Érzékeny termékek esetében az ideiglenes védintézkedéseket a 18. cikk (4) bekezdésében említett eljárással összhangban haladéktalanul, de legkésőbb a vizsgálat megindításától számított 14 napon belül el kell fogadni az uniós gazdasági ágazatot fenyegető, nehezen helyrehozható kár elhárítása érdekében, beleértve azt az esetet is, amikor az ilyen kár földrajzilag egy vagy több tagállamban koncentrálódik.


Módosítás		<NumAm>36 és 87</NumAm>
<DocAmend>Rendeletre irányuló javaslat</DocAmend>
<Article>11 cikk – 1 bekezdés</Article>
	

	A Bizottság által javasolt szöveg
	Módosítás

	(1)	Amennyiben a vizsgálat arra a következtetésre jut, hogy a 3. cikk (1) bekezdésében meghatározott feltételek teljesülnek, a Bizottság – a 18. cikk (3) bekezdésében említett vizsgálóbizottsági eljárás keretében – végleges védintézkedéseket fogadhat el.
	(1)	Amennyiben a vizsgálat arra a következtetésre jut, hogy a 3. cikk (1) bekezdésében meghatározott feltételek teljesülnek, a Bizottság – a 18. cikk (3) bekezdésében említett vizsgálóbizottsági eljárás keretében – végleges védintézkedéseket fogad el.


Módosítás		<NumAm>64 és 88</NumAm>
<DocAmend>Rendeletre irányuló javaslat</DocAmend>
<Article>12 a cikk (új)</Article>
	

	A Bizottság által javasolt szöveg
	Módosítás

	
	12a. cikk

	
	Környezetvédelmi, egészségügyi és egészségügyi–növényegészségügyi (SPS) záradék

	
	(1) 	A Bizottság vizsgálatot indít és védintézkedéseket fogad el e rendelet alapján, ha hitelt érdemlő bizonyíték áll rendelkezésre arra vonatkozóan, hogy a vámkedvezményekben részesülő behozatal nem felel meg az uniós termelőkre alkalmazandó egyenértékű környezetvédelmi, állatjóléti, egészségügyi, élelmiszer-biztonsági vagy munkavédelmi követelményeknek.

	
	(2) 	Az emberek, állatok vagy növények egészségét érintő dokumentált kockázat esetén, beleértve az Unióban tiltott termelési módszerek alkalmazását vagy az egészségügyi és növényegészségügyi követelményeknek való meg nem felelést, a Bizottság a 9. cikk (3) bekezdésével összhangban haladéktalanul felfüggesztheti a vámkedvezményekben részesülő termék behozatalát. Az e cikk alapján elfogadott intézkedések szükségesek és arányosak, és azokat a 12. cikkel összhangban felülvizsgálatnak kell alávetni.


Módosítás		14
Rendeletre irányuló javaslat
15 a cikk (új)
	

	A Bizottság által javasolt szöveg
	Módosítás

	
	15a. cikk

	
	A védintézkedések kijátszása elleni intézkedések

	
	(1)	Ha a Bizottság azt állapítja meg, hogy a kereskedelmi útvonalak változásai – többek között a védintézkedés alól mentesülő felektől származó behozatal – révén kijátsszák a védintézkedéseket, kiterjesztheti a védintézkedés hatályát ezekre a behozatalokra, vagy egyéb szükséges végrehajtási intézkedéseket fogadhat el.

	
	(2)	A Bizottság megerősíti a tagállamokkal folytatott vámügyi együttműködést a származási szabályok ellenőrzése és az érzékeny termékek behozatala teljes nyomonkövethetőségének biztosítása terén.


Módosítás		15
Rendeletre irányuló javaslat
Melléklet – 1 bekezdés– -14 pont
	

	A Bizottság által javasolt szöveg
	Módosítás

	14.	Tojás
	14.	A. és B. osztályba sorolt tojás


Módosítás		16
Rendeletre irányuló javaslat
Melléklet – 1 bekezdés– -15 pont
	

	A Bizottság által javasolt szöveg
	Módosítás

	15.	Tojásfehérje
	15.	Tojástermékek – teljes tojáspor, tojássárgájapor, tojásfehérje (standard, jól habosodó, jól zselésedő)


Módosítás		17
Rendeletre irányuló javaslat
Melléklet – 1 bekezdés – 23 a pont (új)
	

	A Bizottság által javasolt szöveg
	Módosítás

	
	23a.	Citrusfélék: narancs, citrom és mandarin

